ของตกแต่งภายในห้องรับแขก

ในหน้านี้จะกล่าวถึงข้อมูลการจัดวางห้องและสิ่งของเครื่องประดับต่างๆใน **ห้องรับแขก** ว่ามีอะไรบ้างและมีที่มายังไง

## ข้อมูลของตกแต่งทั่วไป

### ที่มาการจัดวางห้อง

ที่มาการตกแต่งลักษณะห้องและรูปแบบของที่ใช้ใน **ห้องรับแขก** มีที่มาจาก **ห้องรับแขก** ของ **ทำเนียบขาว** (หรือ **White House**) ตามภาพด้านบน

### ภาพเหมือนของราชาแมว

ภาพเหมือนของ **ราชาแมว** (หรือ **ผู้การแมว**) ซึ่งเป็นมาสคอตของคุณ **上铃兰** (Lily of the Valley) ที่เป็นนามแฝงของเจ้าของเกมนี้ และภาพดังกล่าวมีที่มาจากภาพวาดชื่อดัง **"ภาพเหมือนของผู้การเนลสัน"** วาดโดย **Sir William Beechey** ซึ่ง **ภาพเหมือนของราชาแมว** จะสามารถเปลี่ยนสีหน้าไปตามเวลาในเกมได้ทั้งหมด 4 ช่วงเวลา ด้วยกัน

### พรมแห่งโชคชะตา

พรมในห้องรับแขกที่แต่ละด้านจะมีเลข 999 กำกับแทนค่าทรัพยากร 4 ชนิด ได้แก่เชื้อเพลิง กระสุน เหล็ก และ บอกไซต์ พร้อมลวดลายสไตล์ชนเผ่าแอฟริกันที่อยู่ไกลความเจริญ แทนนิยามความไร้โชคของเหล่าผู้การยาจกที่ฝากโชคชะตาไว้ที่ความเชื่อเหนือหลักวิทยาศาสตร์กับสูตรในตำนาน

### ภาพวาด "ควินซี่นำทางประชาชน" และ "มาโตรชก้าเฟลตเชอร์"

บนโต๊ะขนาดเล็กที่ไว้ตั้งรูปถ่ายและของจิปาถะในห้องจะมีรูปภาพ **ควินซี่นำทางประชาชน** โดยวาดล้อภาพวาดชื่อดัง **เสรีภาพนำทางประชาชน** (**Liberty Leading the People**) วาดโดย **Eugène Delacroix** และ **มาโตรชก้าเฟลตเชอร์** ซึ่งมีต้นแบบมาจาก **ตุ๊กตาแม่ลูกดก** ที่มีชื่อเสียงของรัสเซีย

### สัญลักษณ์รอบเตาผิง

บริเวณสี่ด้านของเตาผิงจะมีสัญลักษณ์ทรัพยากรทั้ง 4 อยู่ พร้อมลวดลาย "จอมเผด็จการและเรือพิฆาต" (**暴君与驱逐舰**) ซึ่งตีความหมายรวมออกมาได้ว่า **"ทรัพยากรที่เหล่าสาวเรือหามาได้อย่างยากลำบากทั้งหมดนั้นจะถูกนำมาเผารวมกันในการต่อเรือใหญ่เพียงเพื่อให้แค่ความอบอุ่นแก่จิตใจเท่านั้น"**

### นาฬิกาบอกเวลา

ปัจจุบันนาฬิกาจะเปลี่ยนเวลาได้ทั้งหมด 4 ช่วงตามการเปลี่ยนแปลงของห้องผู้การ โดยจะยังไม่สามารถบอกเวลาได้ตามเวลาจริงในเกมแบบวินาทีต่อวินาทีแต่อย่างใด

### ของฝากจากบอส

ในห้องผู้การจะมีเศษชิ้นส่วนต่างๆของบอสประดับอยู่ตามจุดต่างๆด้วย เช่น **เขาของยามาโตะ**, **เขาของโชคาคุ**, **หูของปาคิน่า** หรือ **ไหเหล้าของอาคากิและคากะ** เป็นต้น

## เวลาและการเปลี่ยนแปลงของห้องรับแขก

ห้องรับแขกจะมีการเปลี่ยนแปลง CG ตามเวลาจริงที่เกมตรวจจับจากเครื่องที่เล่น โดยจะแบ่งช่วงเวลาได้ทั้งหมด 4 ช่วง ดังนี้:

### เช้า

ณ เวลา 8 โมงเช้า บนโต๊ะจะมี นิวออร์ลีนส์เบอร์เกอร์ และ นมสดตราควินซี่ เสิร์ฟเป็นอาหารเช้า พร้อมนิตยสาร **กองเรือลาดตระเวนหนักรายเดือน** (เป็นนิตยสารไอดอลที่บนปกมี Prinz Eugen, Blücher และ Hipper เป็นไอดอลนำเสนอ) และ นิตยสาร **ข้อมูลประจำวันจากดาวเทียม** ให้ผู้การได้อ่านติดตามข่าวสารของเกมทั้งในแวดวงคอมมูนและการอัพเดท (อย่าเผลอไปกดหละไม่มีอะไรให้อ่านจริงๆหรอก) ส่วนสีหน้าของท่าน **ราชาแมว** ในยามเช้านี้ก็ดูจะเหมือนพึ่งตื่นและยังง่วงอยู่เล็กน้อย...

### เที่ยง

ณ เวลาเที่ยงวัน (12 นาฬิกา) ดูเหมือนแก๊งสาวเรืออเมริกันจะมีปัญหากันเล็กน้อยในวงพนันจากการที่ใครบางคนจั่วได้ไพ่ควินซี่ทั้งมือ จนเกิดเหตุรุนแรงขึ้นและทิ้งร่อยรองเอาไว้ บนเก้าอี้จะมีนกอินทรีย์จิ๋วของ Essex บินอยู่ และบนโต๊ะจะมีปืนของ Oklahoma และหมวกของ Nevada วางอยู่ พร้อมขวานของ Washington ที่จามทิ้งไว้อย่างแรงจนฝังรอยทิ้งเอาไว้ ส่วนสีหน้าของท่าน **ราชาแมว** ดูเหมือนจะตกใจกลัวอยู่ไม่น้อยจากเหตุที่เพิ่งเกิดขึ้น...

### บ่าย

บ่าย 3 ครึ่ง (15.30 นาฬิกา) เป็นเวลาหลังการดื่มชายามบ่ายของ Hood และเวลาทานของว่างของคู่พี่น้อง Bismarck และ Tirpitz บรรยากาศของแสงแดดที่ทอลอดผ่านเข้ามาในห้องพร้อมกับขนมหวานต่างๆที่ตั้งอยู่บนโต๊ะอย่างสวยงามตามสไตล์ผู้ดีอังกฤษเสิร์ฟพร้อมชาอังกฤษที่สามารถใช้บอกได้ถึงจำนวนคนที่มาร่วมงานเลี้ยงน้ำชาจากจำนวนถ้วยชา 3 ใบ บนเก้าอี้จะมีแมว Ginger และ Fishcakes ของ Hood อยู่ในกล่องและด้านล่างจะมีเสือจิ๋วของ Kent แอบอยู่ที่ขาเก้าอี้ส่งสายตาไม่ถูกโฉลกกับน้องเหมียว Oscar ของ Bismarck ที่นั่งเมินอยู่ข้างถาดอาหารแมว โดยด้านข้างของเจ้า Oscar จะมีหนังสือเปิดกองทิ้งไว้อยู่ เดาได้ว่าน่าจะเป็นของ Tirpitz ที่นอนอ่านในห้องนั่นแหละ สำหรับสีหน้าของ **ราชาแมว** ในยามนี้ก็ดูมีความสุขดีเข้ากับบรรยากาศสบายๆของงานเลี้ยงน้ำชา

### ค่ำ

ณ เวลา 2 ทุ่ม (20.00 นาฬิกา) คือเวลาแห่งความหรูหรายามค่ำ บนโต๊ะจะมีกล่องซิการ์ของ Scheer (พร้อมที่รองและที่ตัดเตรียมไว้อย่างดี), ไวน์แดง Lafite (Château Lafite Rothschild) และแก้วไวน์ของ Prince of Wales วางเตรียมเอาไว้พร้อม โดยข้างแก้วจะมีเอกสาร **กฎบัตรแอตแลนติก** เซ็นทิ้งไว้อยู่ (Prince of Wales เป็นคนเซ็น) ในส่วนรอยแตกที่ Washington ทิ้งเอาไว้ตอนเที่ยงนั้นได้ถูกเอาสก็อตเทปแปะติดเอาไว้ลวกๆไปก่อนขัดกับบรรยากาศแสนหรูที่มีอยู่อย่างสิ้นเชิง และด้านนอกหน้าต่างหากมองออกไปก็จะเห็น Glowworm บินลอยอยู่ด้วย ในด้านสีหน้าของ **ราชาแมว** นั้นเหมือนจะรู้สึกได้ถึงบรรยากาศในค่ำคืนนี้จึงทำตาเหล่ตามสไตล์อันเป็นเอกลักษณ์ของสังคมชนชาวจีนชั้นสูงเพื่อให้เข้ากับบรรยากาศเช่นกัน 233 (เป็นสีหน้ายอดนิยมที่ชาวจีนชอบใช้ในโอกาสล้อเลียนต่างๆ)